Anunt public

AGENŢIA PENTRU PROTECŢIA MEDIULUI TULCEA

anunţă publicul interesat asupra luării deciziei etapei de încadrare conform H.G. nr.1076/2004, respectiv ca **PLANULUI DE MOBILITATE URBANĂ DURABILĂ MUNICIPIUL TULCEA** **.”,** propus a se amplasa în Tulcea, judeţul Tulcea, având ca titular **U.A.T. TULCEA-Serviciul Management Proiecte cu Finantare Externa**, necesită efectuarea evaluării de mediu pentru planuri și programe, conform HG.1076/2004, pentru planul precizat.

**Motivele care au stat la baza luării deciziei:**

* Planul de mobilitate urbană durabilă prezintă perspectivele din domeniul transporturilor, nevoi actuale și de viitor ale populației, influențate de conceptul de intermodalitate și are ca perioadă de implementare 2015-2030.
* Mărimea planului: viziunea prezentată pentru cele 3 nivele teritoriale

-**la nivel periurban** se propun:

* Realizare Park &ride/bike pentru vizitatori și navetiști în următoarele zone periferice ale orașului: la intrare în oraș, pe strada Babadag, în dreptul complexului comercial LIDL; pe DJ 222 la intersectie cu str. Viticulturii; pe strada Isaccei, la intersecția cu str. Barajului. Acesta presupune realizarea la intrarea în Municipiul Tulcea, anexat marilor artere de circulație a unor zone amenajate cu: parcare auto supravegheată video, punct de informare cu privire la accesul la transportul public, transportul alternativ, achiziționare bilet e-ticking, funcțiuni primare ( servicii, comerț, punct sanitar de urgență, etc.), punct de închiriere biciclete și încărcare vehicule electrice.

 -**la nivelul Municipiului Tulcea** se propun:

* Proiect privind incluziunea socială prin accesibilitate la spațiile publice din oraș
* Proiect de fluidizare a traficului din oraș
* Proiect de amenajare și reamenajare a spațiilor verzi din cadrul Municipiului Tulcea sub formă integrată cu sistemul aferent pistelor pentru bicicliști
* Proiect de amenajare și reamenajare a pistelor pentru bicicliști din cadrul Municipiului Tulcea sub formă integrată cu sistemul aferent spațiilor verzi.

-**la nivelul cartierelor/ariilor cu nivel ridicat de complexitate**, s-au identificat 4 zone cu nivel ridicat de complexitate:

* zona gării și autogării în care se propune un proiect integrat de transfer modal de la nivel macro, la nivelul orașului, în cadrul căruia această zonă se va reconfigura spațial astfel: se va propune realizarea unei noi autogări cu zonă de stocare (parcaje), închiriat biciclete sau alte mopede electrice, punct de informare a cetățenilor, servicii, comerț, respectiv transferul navetiștilor care vin cu trenul, autoturismul personal, microbuze, nave sau autocare să acceseze serviciile STP sau a transportului alternativ.
* zona centrală:

-secțiunea str. Unirii și piața Mircea cel Bătrân, în cadrul căreia se propune relocarea parcajelor amplasatea în lungul străzii Unirii, conectarea acestei zone la sistemul integrat de piste pentru bicicliști, prelungirea accesului pietonal până la promenada Dunării și organizarea unei parcări subterane sub Piața Mircea cel Bătrân

-secțiunea de spațiu verde amenajat ”scuar” de pe strada Păcii respectiv secțiunea inferioară, din punct de vedere geospațial, promenada Dunării, amplasată pe cea mai tranzitată stradă, strada Isaccei, va fi supusă unor intervenții de remodelare urbană prin prelungirea pieței Mircea cel Bătrân către promenada Dunării, la nivel pietonal, fără afectarea funcției principale (strada principala în oras), realizarea unei parcări în zona gării Tulcea- oraș, zonă de închiriat biciclete, spațiu public amenajat.

* zona spitalului județean unde se propun proiecte de reamenajare a spațiilor verzi, realizarea de mici scuar-uri și parcaje în special în zona A.D.P. Tulcea.
* zona cartierelor sud de strada Viticulturii și str. Barajului, respectiv str. Isaccei prin proiecte de modernizare a tramei stradale în paralel cu implementarea sistemelor integrate de piste pentru bicicliști, extinderea liniilor de transport în comun, extinderea spațiilor verzi de aliniament pentru alimentarea, în condiții optime a acestor zone cu servicii STP si organizarea a două parcări subterane rezidențiale sub Parcul Victoria și sub Parcul Personalităților.
* Anumite proiecte se vor implementa în perimetrul Rezervației Biosferei Delta Dunării și în ariile naturale protejate ROSPA0031 Delta Dunării și Complexul Razim-Sinoie și ROSCI0065 Delta Dunării.

 Informaţiile cu privire la planul menţionat pot fi consultate la sediul APM Tulcea, str.14 Noiembrie, nr.5, tel.0240510622, de luni până joi între orele 08,00-16,30 şi vineri între orele 08,00-14,00.

 Observaţiile publicului se vor primi in scris la APM Tulcea ,telefon/fax 0240 /510622, 0240/510621, e-mail office@apmtl.anpm.ro, în termen de 10 zile calendaristice de la data publicării anunţului.

Postat la APM Tulcea

21.04.2017